Viribus ipsa suis, curae nil indiga nostrae. 
Non tamen idcirco resides cessate coloni, 
Nec jam vos omni perfunctos credite cura: 
Sunt aliae pestes, sunt multa cavenda péricla. 
Caelestes irae primo, cum saevior aestus 
Ferbuit, aüt justo descendit largius imber. 
Utraque dira lues: multo funestior illa, 
Quam tulit immodicus calor: huic ars nulla mederi, 
Nulla potest solers industria; nam neque fontes, 
AÀut corrivatas duxisse canalibus undas 
In promptu fuerit, quas vix suffeceris horto 
Areolaeque brevi, modici quam roris egentem 
Urna trientali plene satiaverit haustu. 
Verum Brasilicos ubi Zona retorrida campos 
Findit, et in segetes violentor incidit ardor, 
Non mihi septeno si rumpens gurgite Nilus 
Arentes undarit agros, enecta resurget 
Messis, et elanguens caput intermortua tollet. 
Difficilis medicina malo est, res iila saluti 
Una fuit, Superum atque offensi Numinis iram 
Exorasse piis lacrimis. Vix certior imber 
Arva riget, madido quam cum tibi perpluit ore 
Gutta. frequens, crebrag;:e gemens prece nubila rumpis. 
Nam Deus irriguos potis est de marmore fontes 
Ducere, pro libito nimbosas cogere nubes, 
Invitisque astris, pluvias demittere coelo. 
Bueula quin etiam , et si quando armenta refractis 
Sepibus irrumpunt, quantum tibi stragis in hora 
Ediderint! quantum lassus sudansque viator, 
Dum sedet, et rapta dulces ab arundine succos 
Ore bibit, geminatque haustus, iteratque rapinam 
Improbus' Interea, denso prius agmine sylva 
Qua steterat , spatio male dissociatur inani, 
Solaque consurgens medias, post canna lacunas 
Nec satis a vento, nec se tutatur ab aestu, 
Nuda latus, fido nec jam defensa sororum 
Corpore, ab insano si vapulet acrius Euro. 
581 
